b'\n_START_ARTICLE_\nInstruktiv\n_START_PARAGRAPH_\nInstruktiv er i grammatik en kasus, der udtrykker den m\xc3\xa5de, en handling sker eller er sket p\xc3\xa5. Denne kasus er t\xc3\xa6t p\xc3\xa5 instrumentalis._NEWLINE_Instruktiv findes fx i finsk, men mest i faste udtryk, idet man nu mest bruger adessiv._NEWLINE_Eksempler fra finsk med kasusendelsen -n: jalka- "fod" \xe2\x86\x92 tulin jalan "jeg er kommet til fods". Suljetuin silmin "med lukkede \xc3\xb8jne".'